[{"text_idx": "#000000", "text": "Vortludo \u201cVortludo\u201d ne permesas miau\u0306indon"}, {"text_idx": "#000001", "text": "J\u0302us aperis publika versio de la esperantlingva vortludo \u201cVortludo\u201d por pos\u0302telefonoj. G\u0302i tre similas al skrablo kaj popularig\u0302is jam dum la testa periodo. \u201cNi rapide ekhavis 75 testantojn kaj en kelkaj semajnoj korektis amason da eraroj\u201d, dankas la programisto Peter Fleckenstein. La ideon pri la ludo li ekhavis post diskuto kun sia 13-jara filo."}, {"text_idx": "#000002", "text": "Peter Fleckenstein estas la direktoro de malgranda dana firmao, Krifle, kiu kreas sociajn komputilajn ludojn. Antau\u0306 unu jaro li ekplanis vortludon kiu estu uzebla kun multaj diversaj vortlistoj. Samtempe li hazarde ekparolis pri Esperanto kun sia 13-jara filo, kiu ekopiniis la aferon interesa."}, {"text_idx": "#000003", "text": "Tiam li ekserc\u0302is esperantlingvan pos\u0302telefonan ludon por multaj ludantoj, kaj ne trovis tian."}, {"text_idx": "#000004", "text": "\u2013 Ni pensis ke por diskonigi Esperanton, kaj por ke homoj en la tuta mondo povu ludi la saman ludon, estus mojose fari ekskluzive esperantlingvan version de la ludo. Do ne nur ludon, kie eblus \u201celekti\" Esperanton."}, {"text_idx": "#000006", "text": "\u2013 Mi unue parolis kun ili pri la ludo iam komence de la jaro, sed jam tiam ili faris multon da laboro. Ili bezonis mian helpon nur pri tradukado kaj varbado. Mi tradukis la plejparton de la aplikaj\u0302o, konsilis al ili pri la Esperanta kulturo kaj la diferencoj inter danlingva kaj Esperanta skrablo. DEJO zorgas pri la varbado kadre de Esperantujo. Krome la kompanio donacas 10% de la profito el reklamoj al Esperantaj organizoj tra DEJO, rakontas Mia Nordentoft."}, {"text_idx": "#000007", "text": "Pri la vortlisto por la ludo laboris Jacob Nordfalk, kiu instruas programadon c\u0302e DTU, la Teknika Universitato de Danio, kaj pli frue grave kontribuis al la enkonduko de Esperanto en Android-telefonojn. Li rakontas ke li jam en 2012, kiam furoris la ludo Wordfeud, komencis prilabori esperantlingvan skrabloludon:"}, {"text_idx": "#000008", "text": "\u2013 Tiutempe mi kreis vortaron, funkciantan prototipon de la servilo kaj Android-apo, sed devis poste forlasi la projekton pro manko de tempo kaj mono por fari publikigeblan version. Pro tio, kiam Peter kaj Martin de Krifle kontaktis min fine de februaro c\u0302i-jare, mi iom emociig\u0302is kaj tre g\u0302ojis ke finfine iu fakte realigos kelkajn el la ideoj kiujn mi tiutempe havis. Ili serc\u0302is esperantiston kiu povus zorgi pri la vortaro, kaj mi proponis min mem, c\u0302ar mi jam prilaboris plurajn vortlistojn kaj vortarojn."}, {"text_idx": "#000009", "text": "Lau\u0306 Jacob Nordfalk ne estas facile decidi, kiaj vortoj estu permesataj kaj kiaj ne:"}, {"text_idx": "#000010", "text": "\u2013 Dum skrablo-ludado c\u0302e kongresoj la regulo s\u0302ajne estas ke se eblas argumenti por la vorto kaj fari sencohavan frazon kun la vorto, tiam g\u0302i estas permesata. Tiu principo neniam realigeblas per programo. C\u0302e la ne plu funkcianta skrablo-retejo de Clayton Smith oni ja povas vidi ke tre permesa vortaro igas la ludantojn uzi vortojn kiel J\u0302IPIG\u0302OJN, NUDBROC\u0302AJ\u0302, ODAJ\u0302ARAJ, FERAJ\u0302ECA kaj MIAU\u0306INDO. Krome, se oni permesas arbitran kombinoj de sufiksoj kaj radikoj oni reale havas senfinan liston."}, {"text_idx": "#000011", "text": "Post diskuto kun Eckhard Bick, Jacob Nordfalk konkludis, ke necesos uzi kiel bazon jam ekzistantajn kaj uzatajn vortarojn:"}, {"text_idx": "#000012", "text": "\u2013 Mi kreis 2 vortlistojn. La unua estas \u201cstrikta\u201d, g\u0302i enhavas nur la 27.000 vortojn de Reta Vortaro, kun neniuj afiksoj krom tiuj rekte menciitaj en ReVo. La alia enhavas 6.670.000 vortojn el la du plej popularaj literumkontroloj, nome Aspell kaj LibreOffice."}, {"text_idx": "#000013", "text": "\u2013 Ambau\u0306 vortlistoj devis esti forte prilaboritaj, ekzemple por forpreni proprajn nomojn kaj limigi vortfaradon al realismaj niveloj. Interesatoj povas viziti la retejon kie mi tenas la programojn por krei la vortlistojn. Finfine la ludo publikig\u0302is nur kun la granda vortlisto, sed eble la alia aldonig\u0302os poste."}, {"text_idx": "#000014", "text": "\u201cMiau\u0306indo\u201d estas unu el la literkombinoj, kiuj s\u0302ajne ne eniris la grandan liston de permesitaj vortoj, ec\u0302 se tio certe plac\u0302us al iuj katos\u0302atantoj."}, {"text_idx": "#000015", "text": "Beta-testado de la ludo komencig\u0302is en junio, rakontas Peter Fleckenstein:"}, {"text_idx": "#000017", "text": "Nun la ludo estas libere kaj senpage els\u0302utebla por Android kaj iOS, kvankam ankorau\u0306 mankas funkciantaj els\u0302utligiloj en la retejo de la ludo. C\u0302io funkcias glate, ec\u0302 se restas kelkaj eraretoj, ekzemple en iu mesag\u0302o aperas \u201cpunktoj\u201d anstatau\u0306 \u201cpoentoj\u201d."}, {"text_idx": "#000018", "text": "Tiu eraro vers\u0302ajne baldau\u0306 estos korektita. Iom pli agace estas, ke post c\u0302iu ludovico la telefono dum tridek sekundoj montras reklamojn, kiuj rapide ektedas, des pli ke la samaj reklamoj ripetig\u0302adas. Principe ja eblas flankenmeti la telefonon dum tridek sekundoj, sed multaj modernuloj ja ne scias kiel disig\u0302i de sia telefono dum tiom da tempo."}, {"text_idx": "#000020", "text": "\u2013 Ni uzis multe da privataj rimedoj por evoluigi la ludon, do nun ni esperas, ke la reklamoj povas doni iom da enspezo al la firmao. Temas pri kurantaj elspezoj por serviloj kaj prizorgado. Sen granda sponsoro tio bedau\u0306rinde necesas. Aliflanke ni donacas 10% el la enspezo al Esperanto-asocioj diversloke en la mondo. Ni ja volas subteni la homojn kiuj sutbenas nin, kaj plu ebligi al esperantistoj ludi kaj retbabili tutmonde. Poste estos eblo mals\u0302alti la reklamojn kontrau\u0306 malgranda monata pago."}, {"text_idx": "#000021", "text": "Lau\u0306 li venis pozitivaj reagoj de multaj ludantoj:"}, {"text_idx": "#000022", "text": "\u2013 Ili g\u0302uas la ludadon, spite la restantajn erarojn, kaj ili s\u0302atas renkonti aliajn homojn el la tuta mondo por ludi kaj babili kun ili. Do nia ideo kolekti esperantistojn per ludo ja funkcias!"}, {"text_idx": "#000024", "text": "\u2013 Mi mem ludas Vortludon preskau\u0306 c\u0302iutage kaj tre g\u0302uas la ludon. Ec\u0302 se mi scias la detalojn pri la vortlisto, mi ofte malgajnas kaj foje mankas al mi vorto. La poentvaloro estas multe influita de bons\u0302anc\u0302o \u2013 sub c\u0302iu grupeto de du oble du kaheloj estas kas\u0302ita bonuso sub unu el la kaheloj. Sub verdaj la vortvaloro estas duobligita, sub bluaj la litera valoro estas triobligita."}, {"text_idx": "#000025", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000027", "text": "Mi tre s\u0302atas la ludon sed mi tre antau\u0306g\u0302ojas pri la ebleco pagi por uzi la ludon sen reklamo."}, {"text_idx": "#000028", "text": "Mi els\u0302utis la ludon hierau\u0306 kaj komencis ludi kontrau\u0306 alia ludanto kiu sufic\u0302e rapide ekludis, sed post malmulta tempo alvenis reklamo pri apo kiu efektive postulis ke mi els\u0302utu g\u0302in. Tion mi absolute ne volis fari sed mi ne povis eliri el la kaptilo de tiu reklamo por dau\u0306rigi la ludadon, ec\u0302 post la els\u0302uto de la nedezirata apo. Mia sola ebleco estis eligi la apon \"Vortludo\" de mia pos\u0302telefono, reels\u0302uti g\u0302in kaj rekomenci kun nova ludanto... kiu g\u0302is hodiau\u0306 ne reagis al la invito ekludi! Mi notis ke c\u0302iu ludanto havas 72-horan pripenstempon kiu s\u0302ajnas iom ekscesa. Estus bone havi sistemon kiu ebligas al ludonto deklari ke tiu pretas ludi seninterrompe g\u0302is la fino de la ludo."}, {"text_idx": "#000030", "text": "mi mem \"dependigxis\" de la posxtelefona ludo nomigxanta Dropping Letters (aux Litertetriso aux Litera Tetriso), kie vi devas komponi vortojn el falantaj literoj, por ke tiuj malaperu; ankaux gxi havas similan problemon pri \"valideco\" de vortoj; mi jam lernis, ke por iuj radikoj gxi permesas nur substantivon, por iuj nur adjektivon, por iuj ambaux ktp."}, {"text_idx": "#000034", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000035", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000038", "text": "Alig\u0302i al 400 aliaj abonantoj"}]